18 de Agosto de 2019Pontevedra\nA Concellería de Deportes agarda que 3.000 ciclistas participen no calendario de BTT deste ano\nO ano 2015 é o da aposta pola bicicleta todo terreo (BTT) na programación deportiva municipal. Un total de catro probas compoñen un calendario que pretende ser o cerne dun calendario estable que afiance a Pontevedra como un referente nesta modalidade deportiva.\nO concelleiro de Deportes, Agustín Fernández, presentou hoxe a programación acompañado de Abel Farto (club ciclista Farto), José Víctor Cimadevila, Juan Ferreiros e Silvia Couselo (A Roda do Demo) e Manuel Beloso (Aromon, Montañeiros A Roelo).\nFernández adiantou que agárdase a participación de 3.000 ciclistas nas catro probas do calendario. Dos que unha parte importante deben ser deportistas chegados dende fóra de Pontevedra.\nO ano BTT comeza o 29 de marzo, coa segunda Ruta Cidade de Pontevedra, para a que se agarda un mínimo de 1.000 participantes; o 19 de abril será o día do Pontevedra 4 Picos Bike&Trail, que parte tamén coa ambición de chegar ao milleiro de inscritos; o 3 de outubro celébrase a segunda edición da Pontevedra 12 horas. Non Stop, coa intención de superar os 500 ciclistas. Finalmente,o 14 de novembro péchase o programa coa chegada da Liga Galega de BTT de Orientación. A pesar de tratarse dunha proba especializada confíase en alcanzar os 300 participantes.\nO concelleiro destacou que Pontevedra é unha referencia na organización de competicións deportivas de elite. O Concello apostou por unha incardinación das políticas deportiva e turística que achegou magníficos resultados. Non obstante, agora toca diversificar esa estratexia chegando tamén ao deporte popular e organizando eventos propios con gran poder de atracción.\nEstamos convencidos de que o BTT pode atraer moita xente a Pontevedra porque esta cidade ten unhas condicións estupendas para a práctica desta especialidade, subliñou o concelleiro. Os ciclistas de montaña son xente que aprecia especialmente a calidade das probas e as facilidades que se lles ofrecen. Moitos desprázanse anualmente a diversas probas por toda España e aspiramos a facernos un oco.\nAgustín Fernández engadiu que a Concellería de Deportes xa fixo unha aposta polo deporte popular coa creación do Circuíto de Carreiras Populares (CCCP) que posicionou a Pontevedra no eido da carreira a pé, pero hai tempo que teñamos gañas de entrar no segmento do BTT.\nHoxe é 18.08.2019 | contacto@pontevedra.eu | Páxina editada o 12.02.2015 polo Concello de Pontevedra.


O edificio do Banco Olimpio | The Muros Times\n← La Presión Arterial\nA Gaita →\nO edificio do Banco Olimpio\nPublicado el 12 abril, 2015 por themurostimes\nNa madrugada do 30 de xuño de 1952, un incendio reduciu a escombros o edificio que albergaba as instalacións do Casino de Muros. Pasados algúns meses o edificio foi mercado polo industrial muradano Don Abelardo Dubert, quen pasado algún tempo vendeullo á Caixa de Aforros de Santiago, entidade que plantexou a súa reconstrución para convertelo en sede da súa sucursal en Muros.\nO proxecto foi encargado o prestixioso arquitecto Don Francisco Pons Soroya, neto do famoso Pintor Don Joaquín Soroya, e que fora Diretor Xeral de Arquictetura do Ministerio da Vivenda durante tres décadas.\nO edificio incendiado era un inmoble do século XVIII construído en estilo neo-barroco i estaba situado na rúa do mar. O proxecto asinado polo arquitecto Soroya, recolleu as instrucións do propietario que incluían a reedificación da fábrica ampliando a superficie, destinando a planta baixa aos locais da sucursal bancaria, mentres que os dous pisos superiores existentes mais un engadido destinaríanse a vivendas.\nO presuposto da obra (aprobado polo Colexio de Arquitectos de Madrid) estimouse na cantidade de 961.243,87 pesetas, cantidade que nos tempos de agora pode parecer ridícula (apenas 6000 euros), pero que daquela eran –como se dicía antes e agora tamén, “un potosí”- . No seu obxetivo básico o arquitecto resumía a obra a realizar nunha actuación sobre un edificio do século XVIII situado no Paseo do Porto de Muros, propiedade da Caixa de Aforros de Santiago de Compostela, de dúas plantas e tres fachadas, e medianera ao fondo: reconstrución e ampliación para sucursal bancaria e vivendas”.\nA construción concibiuse como a conservación de un ben artístico con singular articulación na armonía popular da Vila con unha modificación morfolóxica sustancial. A variación mais significativa era a elevación e creación dun novo andar, mantendo o balcón corrido e cabezas de muros facendo de cortaventos, con tellado que avanza sobre o balcón cubríndoo.\nO arquitecto Pons Soroya topouse con que o lenzo (frontal) da planta baixa estaba en moi mal estado coas súas sillerias picadas e revocadas e os seus ocos transformados ata o punto de ser difícil precisar a súa antiga composición, sendo por elo que o autor permitiuse deseñar a reconstrución a partir do modelo compostelán, como referente do linguaxe barroco que se quixo reimplantar neste edificio de Muros, dotando ao edificio de soportais. Feitos os soportais, o arquitecto pasouse por alto o acordo da Corporación Municipal de Muros de 4 de maio de 1915, sendo alcalde Don Jacobo Formoso Porrua, que precisaba con claridade tanto a altura como a distancia entre os arcos así como a alineación cos edificios de referencia.\nCon todo, antes do comezo das obras o edificio foi mercado pola entidade Banco Hijos de Olimpo Pérez. Os novos propietarios introduxeron algunhas correccións no proxecto inicial, suprimindo a terceira planta prevista e prescindindo no lenzo de entrada das dúas portas simétricas que o autor deseñara.\nA armonía da reedificación fundamentouse tanto no emprego da sillería vista coma na colocación de elementos ornamentais que dignificaron o conxunto, aportando ás balconadas da fachada principal unha cerraxería artística con referencias decorativas ao Banco Olimpio Pérez.. A foto coas persoas no balcón correspondese ao día da inauguración da sucursal bancaria. Ao ampliar a foto podese ver mellor o texto escrito no que o artesán ferreiro escribeu: SOY DEL BANCO HIJOS OLIMPIO PEREZ—SANTIAGO.\nEsta entrada fue publicada en Cousas que interesan, Historia y etiquetada abril-maio-2015, Manuel Lago Alvarez. Guarda el enlace permanente.


Bitácora – Páxina 2 – Onosolar.gal\nBitácora Deporte Ensino Sermos Galiza\nData de publicación 14 Maio, 2015\nEtiquetas deporte, escolar, idade, idade escolar\nA xustiza non é o mesmo que a igualdade\nData de publicación 5 Marzo, 2015\nImaxe adaptada sobre unha vista nun chío de @orodil\nBitácora Onosolar Tecnoloxía\nXestionar as contas iCloud dunha familia\nData de publicación 30 Xaneiro, 2015\nFai anos, non tantos, que o o iPhone e a appstore non teñen moitos, cando comezamos a ter varios dispositivos de apple a todos lles puñamos a mesma conta de iCloud, a conta que case todos chamabamos a conta de compras.\nIsto facilitaba que o que mercabas nun dispositivo xa estivese mercado para até 5 dispositivos e, incluso, que o iTunes match (si algúns o temos mercado) estivese activo en todos (até 5) os dispositivos da familia.\nTodo funcionaba máis ou menos ben, salvo cando mercabas algo que non querías que o teu marido, ou a túa muller, ou os teus fillos viran.\nO problema aparece cando chegan novas aplicacións asociadas ás contas de iCloud, podedes ver e oir sobre o tema en: Beta Privada\nSeguir lendo “Xestionar as contas iCloud dunha familia”\nData de publicación 25 Xaneiro, 2015\nNun artigo anterior dicíavos como xestionar o correo electrónico (ligazón), falaba de ter tres correos electrónicos e xestionalos por separado, tamén falaba do meu correo @cig-ensino.com (agora @cig-ensino.gal) e a súa difícil xestión.\nCóntovos agora as solucións técnicas que uso para esa xestión, sei que a solución máis sinxela pasaría por unificalos todos en Gmail e utilizar o Gmail como xestor de correo, pero non acaba de convencerme, manías que ten un, a parte de non ter push.\nSeguir lendo “Como tento xestionar o meu correo no móbil”\nEtiquetas Artigo Diego, correo, Correo Electrónico, mail\nData de publicación 2 Marzo, 2014\nSempre que comezamos con algo novo facémolo emocionadas e emocionados, e ao cabo de certo tempo, máis pronto que tarde descubrimos cantos erros cometemos ao longo do tempo, e neste artigo tento axudar, sei que chego tarde, a que isto non nos pase co correo.\nNalgúns casos unha vez lido este artigo algunhas cousas poderán ter solución, noutras, como no meu, xa é tarde.\nNon podo rematar a introdución sen deixar claro que non podería traballar, e incluso vivir tal e como o fago, sen o uso do correo electrónico.\nE aínda que moita xente pense que o correo electrónico nos móbiles fainos escravas ou escravos eu, que teño o correo mobilizado desde a miña primeira PDA en tempos previos a Adrián, penso que máis ben ao contrario… pero como sempre depende de como o uses.\nEspero os vosos comentarios e opinións\nSeguir lendo “No meu correo mando (tentoo) eu”\nEtiquetas Artigo Diego, ArtigoDiego, bitácora, correo, mail\n← Entradas seguintes 1 2 3 Entradas anteriores →


- María Victoria Moreno para público escolar - concelloderianxo - rianxo\n- María Victoria Moreno para público escolar - concelloderianxo\nO Servizo de Normalización Lingüística organiza unha actividade para achegar a figura homenaxeada nas Letras Galegas 2018, María Victoria Moreno, á poboación escolar rianxeira.\nTrátase de dúas sesións escolares do espectáculo de narración oral MARÍA VICTORIA MORENO, O AMOR POLA LINGUA, que representará a actriz, contadora e escritora Soledad Felloza. Supón unha viaxe aos mundos que viviu e imaxinou a escritora á que se lle dedica este ano o DÍA DAS LETRAS GALEGAS, e un recoñecemento necesario ao seu traballo como creadora e docente, e do seu amor pola lingua galega.\nSole Felloza, igual que María Victoria Moreno, chegou un día a Galicia e namorou da paisaxe, da súa xente e da súa lingua. No espectáculo tenta, a través das palabras da escritora, facer sentir ao público o que sente quen chega a un lugar e descobre que o seu fogar está ali, e que sente a certeza de que non hai xeito de nomear as cousas que están ao seu redor, que non sexa en galego.\nAs sesións desenvolveranse na mañá do luns 14 de maio, no auditorio de Rianxo, e participará alumnado do CEP Brea Segade e do CEIP A. D. R. Castelao, distribuído en grupos de 5 a 8 anos na primeira sesión, e de 8 a 12 anos na segunda.\nCon esta actividade para público escolar, o Concello de Rianxo comeza a celebrar e difundir a figura de María Victoria Moreno no marco da celebración das Letras Galegas 2018.\nletras galegas infancia normalización lingüística dinamización escolar espectáculo


Razas - Iria Veiga}\nUnha das cousas que máis arrepía do tratamento que se está a facer do conflito ucraíno é o racismo que se percibe nalgunhas das informacións que recibimos. De xeito velado ou aberto transmítese a idea de que compartimos coas persoas de Europa do leste un factor denominado raza que nos fai máis semellantes a elas que a outras persoas do planeta. O feito racial parece ser algo evidente e indiscutible que todo o mundo percibe e que forma parte da realidade material.\nA cantidade de melanina que produce a nosa pel ou o xeito no que se estrutura a queratina do pelo define algo dunha persoa? Poderíamos dicir que un gato branco e un gato negro pertencen a razas diferentes? Non estou tratando de argumentar en contra da discriminación, senón de explicar que o concepto mesmo de raza aplicado aos seres humanos non ten sentido dende o punto de vista científico.\nA diferenza xenética entre dúas persoas a ambos lados do mediterráneo é mínima, e moitísimo menor que a que aparece cun individuo de Europa do leste. Do mesmo xeito, a cor de pel é un continuo xeográfico no que non existe unha división clara. A proba doada para comprobar isto é como cada cultura define diferentes grupos raciais dependendo dunha percepción puramente subxectiva. En Estados Unidos poden considerar "latino" a un arxentino louro e de ollos azuis mentres que en Xapón a diferenza racial cos coreanos é evidente, aínda que nós non a percibamos. A nivel xenético, non ten sentido falar de razas humanas. A especie humana é, ademais, especialmente homoxénea en comparación con outras especies animais, entre outros motivos porque se deu unha grande extinción nun momento do noso pasado remoto que fai que derivemos dun grupo moi pequeno de individuos.\nA este fenómeno coñéceselle como o "pescozo de botella xenético". Houbo outras razas humanas, como os neandertais, dos que aínda mantemos acervo xenético. Trazos que nos parecen propiamente europeos, como os ollos claros, apareceron nun momento relativamente recente da nosa historia e son moi minoritarios nas poboacións, fundamentalmente porque non achegan ningunha avantaxe evolutiva e poden ser incluso unha eiva. Ter actitudes diferentes cara ás persoas baseándose no concepto de raza xa non é só que sexa moralmente reprobable e inaceptable en sociedades democráticas, senón que sinxelamente non ten sentido, porque non apela a nada real.\nracismo Europa Iria Veiga


O mozo ribeirense Diego Santos, entre os gañadores do certame Lingua de Namorar – O Barbanza\nO mozo ribeirense Diego Santos, entre os gañadores do certame Lingua de Namorar\nEste 21 de abril déronse a coñecer os nomes das mozas e mozos premiadas/os no certame Lingua de Namorar, destinado a premiar as máis destacadas e creativas declaracións de amor na Rede, co engadido extra (un engadido salientábel) de estar plasmadas en galego. Segundo fixeron saber as entidades organizadoras do concurso (a Secretaría Xeral de Política Lingüística e a Dirección Xeral de Xuventude), a décima edición de Lingua de Namorar obtivo unha importante participación na votación da nova categoría Instagram. O mozo de Ribeira Diego Santos atópase entre os gañadores.\nO secretario xeral de Política Lingüística, Valentín García, e a directora xeral de Xuventude, Participación e Voluntariado, Cristina Pichel, na presentación da nova edición do certame\nEn concreto, na categoría A (de 14 a 19 anos) resultaron gañadores os textos Penso en ti (María Rey Villar, A Coruña), Sol e Lúa (Lucas Paz González, A Coruña) e Marfil do meu corazón (Diego Santos Santos, Ribeira); mentres que na categoría B (de 20 a 35 anos) foron elixidos polo xurado Rea(r)mar (Lara Álvarez Álvarez, Redondela), O fío da vida (Leticia Cid Cid, San Cibrao das Viñas) e KÓX3G∆S (Andrea López Otero, Pantón).


Ruta da camelia... - Casa-Museo de Rosalía de Castro - GALICIA\tTurgalicia\nCSHG A mellor oferta formativa e personalizada para dar resposta as necesidades que día a día demanda o sector turístico Pazo de Oca\nCamelias de encaixe...\tMostrar no mapaVer detalle\tEngadir á "Miña viaxe"\tPazo-Museo Quiñones de León\nCamelias particulares...\tMostrar no mapaVer detalle\tEngadir á "Miña viaxe"\tPazo de Santa Cruz de Ribadulla\nCamelias de celofán...\tMostrar no mapaVer detalle\tEngadir á "Miña viaxe"\tCamelia variedade Millarenga\nCamellia japonica\tVer detalle\tEngadir á "Miña viaxe"\tPazo de Oca\nCamelias de encaixe...\tMostrar no mapaVer detalle\tEngadir á "Miña viaxe"\tPropoñémosche estes... plansGoza destas... experienciasVisita estes... destinosAcerca de... Galicia\n> Ruta da camelia\n> Pazos e Xardíns\nPazo de MariñánAlameda de SantiagoPazo de Santa Cruz de RibadullaPazo de OcaCasa-Museo de Rosalía de CastroPazo de RubiánsPazo Quinteiro da CruzPazo da SaletaPazo de LourizánCastelo de SoutomaiorParque do CastroPazo-Museo Quiñones de León\tCasa Museo de Rosalía de Castro no mapa...\nParecen versos soltos. As camelias da que fora casa da poetisa Rosalía de Castro moran nun xardinciño romántico e risoño con moito de fantasía e un aquel de eirado que induce inevitablemente á poesía.\nE coma se fosen o preludio dun poema reciben na entrada o visitante e acompañan un paseo que non pode ser máis lírico. Unha senda que se vira nunha revolta e penetra nun túnel de verdor cunha mesa de pedra e unha parra.Hainas que non pasan de rebentos. Máis aínda: teñen forma de casca de améndoa, coma se encerrasen no seu interior algún segredo; algunha rima, se cadra.Outras pousan enriba das sebes de buxo, tan placidamente coma se nunca tivesen medrado noutro sitio. Pequeniñas, perfectas, con pinta de papoula, coma as que se prenden na lapela en toda Europa cada 11 de novembro, en recordo do día do armisticio. E outras, en fin, acollidas á fragrancia das rosas, ao recendo de limoeiros e laranxeiras e á máis prosaica vixilancia da figueira, espállanse por todo o xardín: Son versos soltos.Información visitas: +34 981 811 204Enlaces relacionados... Casa Museo Rosalía de Castro\nDocumentos relacionados...\tPlano dos Xardíns da Casa-Museo de Rosalía de Castro\tDocumento PDF (3845 KB)\tCompárteme en... A Miña viaxe


MECANISMOS DE INFORMACIÓN DO ALUMNO | FINANCIACIÓN DAS ACTIVIDADES DO PROGRAMA | BOLSAS E AXUDAS\nMecanismos de información do alumno\nO Programa de Doutoramento en Endocrinoloxía promove a utilización de TICs e de ferramentas da Universidade Virtual postas a disposición pola USC. Os alumnos de Doutoramento terán información dispoñible a tempo real sobre calquera actividad do programa e sobre as convocatorias de bolsas ou axudas de calquer tipo na páxina do Programa dentro da Universidade Virtual. A CAPD, a través do seu coordinador/a, encargarase de actualizar dita información. Enlace web.\nFinanciación das actividades do programa\nNun contexto económico mundial cambiante, é difícil facer previsións de finaciación que gozen de suficiente certeza científica. Aínda así podemos garantir os seguintes aspectos:\nOs profesores do Programa contan con financiación de proxectos nacionais, a cuxos equipos serán adscritos os doutorandos do programa. Esto permitirá a financiación parcial dos seus gastos nalgunha das actividades do programa.\nVarios dos profesores/titores do Programa forman parte de varias redes de investigación. Estas inclúen as seguintes: Rede Galega de Obesidade, REGID, ... Todas elas inclúen, no seu plan de actividades, actividades de formación. Para o vindeiro ano está prevista a asistencia dos nosos doutorandos ás seguintes: Reunión da Rede Galega de Obesidade, Reunión da Rede Galega de Descubrimento de Fármacos, Reunión da Rede Galega de Células Nai.\nUn bó número de profesores/titores do noso Programa desenvolven a súa actividade no CIMUS. Este centro desenvolve unha serie de seminarios de forma continuada nos que os doutorandos terán preferencia non só de asistencia senón tamén para presentar/discutir os seus datos e proxectos cós científicos invitados.\nVarios dos profesores forman parte de varios consorcios internacionais (proxectos europeos) que desenvolven actividades formativas. Asi, no ámbito do proxecto TRANSINT, do que forman parte C. Dieguez e S. Tovar, prograáronse para finais de 2013 o NANOFAR Autum School en Santiago de Compostela ao que poderán asistir os doutorandos do Programa. Asimesmo un dos profesores do Programa (C. Dieguez) en colaboración con T. Horvath (USA) e C. Cavadas (Coimbra) ten solicitado á FENS financiación para a realización dun curso internacional de formación en: Hypothalamus, Ageing and Metabolic Syndrome. En caso de recibir financiación 10 doutorandos do Programa poderán asistir a dito curso.\nVarios dos profesores do Programa teñen unha alta participación nos cursos de formación da Sociedade Española de Endocrinoloxía, da Sociedade Española de Obesidade e da Sociedade Galega de Endocrinoloxía e Nutrición. Ao longo dos últimos anos esto ten facilitado que prácticamente todos os nosos doutorandos haxan asistido polo menos a un curso de formación dos impartidos por ditas sociedades. Comprometemonos a manter este compromiso para os novos doutorandos.\nOs profesores do Programa teñen un amplo historial en canto a organización de Congresos tanto nacionais coma internacionais. No ano 2012 organizouse en Santiago de Compostela o Congreso Europeo de Ciencias Fisiolóxicas, ao que asistiron todos os nosos doutorandos. No ano 2014, está prevista a celebración do Congreso Europeo de Tiroides ao que se facilitará a asistencia de todos os doutorandos que se incorporen. Por último, mencionar que ao Congreso Galego de Endocrinoloxía e Nutrición que se celebra todos os anos asistiron todos os nosos doutorandos de forma sistemática.\nA coordinación do Programa mantén un sistema de alertas de bolsas para asistencia aos Congresos Nacionais de Endocrinoloxía e Europeo de Endocrinoloxía. Prácticamente todos os anos doutorandos do noso programa obtiveron algunha destas bolsas e puideron asistir a ditos congresos.\nOs profesores deste Programa tiveron históricamente unha alta taxa de éxito na captación de bolseiros FPI/FPU. Isto é especialmente relevante neste apartado dado que contempla a financiación de estancias cortas. Por tanto aqueles que dispoñan de ditas bolsas poderán realizar unha estancia corta ao final do seu periodo de formación. A única preocupación neste sentido é que a resolución destas convocatorias vense ralentizando/retrasando de forma sistemática nestes últimos anos.\nEn resumo cremos que aínda que non poidamos garantir totalmente estos aspectos de cara ao futuro dada a situación económica, o noso historial demostra unha preocupación neste sentido e unha gran diversidade de fontes de captación de recursos que nos permiten o considerar que razoablemente todos os doutorandos van a poder asistir con regularidade a congresos e á realización de estancias curtas, etc.\nConvocatoria de Contratos Predoutorais - Ministerio de Economía e Competitividade\nO Ministerio de Economía e Competitividade publica no boletín oficial do 12 de xuño de 2015 a Resolución de 5 de xuño de 2015, pola que se aproba a convocatoria correspondente ao ano 2015, das axudas para contratos predoutorais (antiguos FPI).\nPoderán ser solicitantes todas aquelas persoas que se atopen, no momento de presentación da solicitude, en disposición de estar matriculado ou admitido nun programa de Doutoramento, para o curso 2015/2016, na data na que se formalice o contrato, dacordo có artigo 16.\nO prazo de presentación das solicitudes de participación será do 15 de xuño de 2015 ao 29 de xuño de 2015 ás 15:00 horas (hora peninsular española).\nMáis información na web do MINECO


Concerto á carta con Patti Smith en Castrelos - Vigo al minuto\nConcerto á carta con Patti Smith en Castrelos\nSen un repertorio decidido e sen ter moi claro o que vai cantar. Aínda que non faltarán clásicos como ‘Because the night’, a cantante, compositora, poeta e activista Patti Smith chega o domingo a Castrelos cun concerto no que as cancións as elixe o público e que dependen moito do ánimo co que a artista viva o encontro.\nA rockeira norteamericana, activista política e cun plantexamento antibelicista, podería incluso facer algunha referencia aos desaparecidos durante o levantamento militar de España cun aniversario que coincide en data co seu concerto. Será o seu cuarto espectáculo en España dentro das 7 citas previstas nesta xira pola península que a levarán a Madrid, San Sebastián e San Feliu nos vindeiros días.\nAínda que coincide con outros festexos do día, como os fogos de Bouzas, se prefires unha cita musical podes conseguir a túa entrada facendo click aquí, na Central de Espectáculos ou na propia taquilla a partir das 20:30 horas a 12 euros. A apertura de portas será sobre as 21:30 horas.\nPatti Smith chega a Castrelos despois dunha xira mundial e con 10 discos as súas espaldas. No concerto estará acompañada por dous dos músicos da banda orixinal, Lenny Kaye á guitarra e Jay Dee Daugherty á batería. Ademais de estar ao baixo e nos teclados Tony Shanahan, que a acompaña dende hai 14 anos.\nConsiderada a madriña do punk, Patti Smith saltou á fama en 1975 coa aparición do disco ‘Horses’, un achegamento desde un punto de vista feminista e intelectual á música do momento e unha intensa actividade política contraria ao belicismo norteamericano. A súa influencia na música é indiscutible, xa que bandas como REM ou U2 teñen recoñecido á cantante americana como unha das súas fontes de inspiración.\nO convenio provoca unha nova folga indefinida en A Granxa\nLa Fragata Méndez Núñez, al fondo


Gonzalo Trenor visita a exposición 'Elas escribiron a historia. As primeiras xornalistas' no hall da delegación da xunta na Coruña | Mulleres en Galicia\nGonzalo Trenor visita a exposición 'Elas escribiron a historia. As primeiras xornalistas' no hall da delegación da xunta na Coruña\nNa mostra destaca de maneira visual e didáctica, diversos aspectos da traxectoria destas escritoras comprometidas coa modernización política, social e cultural de Galicia\nA Coruña, 01 de outubro de 2021.-\nO delegado territorial da Xunta na Coruña, Gonzalo Trenor, , visitou esta mañá a exposición organizada pola Secretaría Xeral de Igualdade, Elas escribiron a historia. As primeiras xornalistas, no hall da delegación territorial da Xunta na Coruña. A exposición estará aberta ata o 1 de novembro para os usuarios do edificio da delegación.\nTrenor destacou que “con esta exposición itinerante a Xunta de Galicia fai un recoñecemento ás precursoras galegas da comunicación. Xornalistas e escritoras que foron mulleres comprometidas que contribuíron irremediablemente á modernización política, social e cultural de Galicia”.\nO delegado da Xunta na Coruña lembrou, na visita, que a profesión xornalística galega contou xa nos seus inicios con mulleres que foron fundamentais nesta profesión. “O esforzo tenaz destas pioneiras da comunicación levounas a superar discriminacións e a romper cos esquemas impostos”, incidiu.\nSobre a mostra sinalou que “esta mirada histórica recoñece a loita pola igualdade de xénero de mulleres como Emilia Pardo Bazan, que escribiu mais de dous mil artigos de prensa e como María Luz Morales pioneira coruñesa que nos anos 20 do século pasado escribía no diario La Vanguardia baixo o seudónimo de Felipe Centeno e que se acabaría convertindo na primeira muller en dirixir un xornal. Tamén pon en valor as críticas literarias como Concha Castroviejo ou correspondentes de guerra como Sofia Casanova, entre outras.\n“Esta exposición repasa a vida e obra de doce xornalistas, escritoras, comunicadoras, doce mulleres exemplo de compromiso, de tenacidade, que empregando a forza da palabra contribuiron, sen dúbida, á loita pola igualdade de xénero”, recalcou o delegado da Xunta.\nNa colección móstranse, de maneira visual e didáctica, diversos aspectos da traxectoria destas escritoras, que veu marcada, en practicamente a totalidade dos casos, polo inconformismo, a rebeldía contra a discriminación, a excelencia creadora e a loita pola igualdade.


Cóctel de peixe : Me gusta ir al super\nCóctel de peixe\n32 g Ovo\n80 g Pescada\nMetemos nunha cazola con auga e sal a pescada e o peixe sapo e deixámolos cocer. Unha vez cocidos, escorrémolos e desmiuzámolos en anaquiños. Por outro lado, cocemos os ovos e unha vez cocidos deixámolos arrefriar. Picamos a cebola, os allos, os pementos, o perexil e o ovo cocido, engadimos ao peixe e botámoslle o sal, o vinagre e o aceite.\nEste prato, cuxa orixe non está moi clara, converteuse nun típico do Nadal nos últimos anos. Pode elaborarse con peixe ou marisco. É un prato axeitado para incluír en dietas de adelgazamento debido as poucas calorías e graxa que ten. É un alimento que proporciona proteínas e é rico en minerais esenciais para o bo funcionamento do organismo, como o magnesio, sodio, potasio, e fósforo.


Romaxe | Faro Ocio Norte\nO Covid-19 ocasionou a cancelación da V Romaxe Vinquinga, que se ía celebrar os días 24 e 25 de xullo no Vicedo.\nO Vicedo, Romaxe, Viquinga\nOs organizadores da Romaxe Viquinga de O Vicedo anuncian a cancelación da quinta edición desta festa que ía celebrarse os días 24 e 25 do vindeiro mes de xullo.\nDende a organización desta Romaxe comunican que “como ben saberedes, debido á pandemia que estamos a sufrir, temos o reto de acostumarnos a un novo xeito de afrontar a vida cotiá. As circunstancias actuais obrigan a cumprir protocolos en celebracións e eventos públicos, respectar aforos e, a maiores, aconsellan tomar decisións responsables coa situación económica sobrevida pola Covid-19”.\nA organización da Romaxe Viquinga engade que “tendo valorado tódolos escenarios posibles e sendo consecuentes co anteriormente mencionado, vimos a anunciarvos a cancelación da V Romaxe Viquinga que se ía celebrar os días 24 e 25 de xullo. A partir de mañá afrontaremos o...\nO actor Sergio Pazos será o pregoeiro da IV Romaxe Viquinga do Vicedo, que terá lugar os días 26 e 27 de xullo.\nA consellería de Medio Ambiente e Vivenda, Ánxeles Vázquez foi a convidada de excepción na presentación en Lugo da Romaxe Viquinga do Vicedo unha cita de recreación histórica e cultural que terá lugar os días 26 e 27 de xullo nesta localidade da costa luguesa.\nNa cita tamén estiveron presentes o alcalde do Vicedo, Jesús Novo, o delegado territorial da Xunta, José Manuel Balseiro e a deputada, Pilar García Porto en representación da Deputación de Lugo, quen coa Xunta colabora neste evento. Todos coincidiron en convidar ao conxunto da provincia a achegarse esta ponte ata a localidade para gozar con este evento tan singular que rememora o que puido ser a pegada viquinga na costa lucense.\nNa presentación en Lugo, que tivo lugar na praza de acceso ao edificio administrativo da ronda da Muralla, a artista Andrea Pousa e...\nO actor Serxio Pazos será o pregoeiro da IV Romaxe Vikinga, que se celebrará no Vicedo os días 26 e 27 de xullo.\nO Vicedo, Romaxe, Vikinga\nA IV Romaxe Viquinga de O Vicedo celebrarase os días 26 e 27 de xullo, na praia de Area Grande, en San Román, que será o principal escenario.\nO pregoeiro nesta edición será o actor galego Serxio Pazos, e unha das novidades do programa será o espectáculo Terras de Queimada, que terá lugar na noite do venres 26.\nO apartado artístico da romaxe correrá a cargo de Enrique Domínguez e Andrea Pousa, Queiman e Pousa, que salientan que a parte do desembarco na praia será máis destacada este ano, despois de que o ano pasado fora moitísimo o público que seguiu o espectáculo desde a area. Tamén salientaron que haberá actividades durante todo o sábado 27, e agradeceron á participación dos veciños do pobo e dos Cabaleiros do Vicedo.\nPreviamente á celebración desta romaxe, alumnos e alumnas do CEIP DE O...\nOs días 27 e 28 de xullo terá lugar a Romaxe Viquinga de O Vicedo. O evento foi presentado en Madrid.\nO Concello lucense do Vicedo presentou na Delegación da Xunta en Madrid/Casa de Galicia a celebración da “Romaxe Viquinga 2018”, que terá lugar os días 27 e 28 de xullo e que xurdiu tras o descubrimento dun posible asentamento viquingo no municipio. Na presentación interviñeron o alcalde-presidente do municipio, José Jesús Novo Martínez, o delegado territorial da Xunta de Galicia en Lugo, José Manuel Balseiro Orol, o dúo artístico Queiman e Pousa, en representación da parte artística do evento, o senador José Manuel Barreiro e o delegado da Xunta en Madrid e director da Casa de Galicia, José Ramón Ónega.\nNo acto presentouse a programación desta terceira edición da romaría, proxectouse un vídeo promocional con imaxes da pasada edición e Queiman e Pousa actuaron en directo con varias cancións do seu espectáculo nas que brillou a bela voz de...\nTodo está listo no Vicedo para a celebración da II Romaxe Viquinga, que terá lugar os días 28 e 29 de xullo. O pregoeiro será o xornalista Ernesto Sánchez Pombo.\nO programa comezará o venres coa lectura do pregón a cargo do xornalista Ernesto Sánchez Pombo, ás 19:30 horas na Casa da Cultura. Ás 19:45 horas tamén na Casa da Cultura, terá lugar a charla que ofrecerá o arqueólogo Iñaki Sagredo baixo o titulo Resultados da investigación arqueolóxica e histórica en Os Moutillós, lugar situado sobre a praia de San Román. Tamén ese día empezará a ruta das tapas polos locais do Vicedo.\nO sábado, 29 de xullo, é o día principal e ás 12:30 horas terá lugar o desembarco viquingo na praia de Area Grande en San Román, e posteriormente a recreación da batalla. Ás 12:45 horas comezará o espectáculo matinal con Queiman e Pousa para escenificar a loita entre viquingos e veciños de O Vicedo. A partir das 17:00 horas haberá obradoiros para todas as idades. A xornada rematará co espectáculo de Milson´s ás 22:30 horas...\nA Romaxe Viquinga do Vicedo suma un día de festexo na súa segunda edición, que será o 29 de xullo. O evento contará con Ernesto Sánchez Pombo como pregoeiro.\nO Concello do Vicedo presentou o cartel da segunda edición da Romaxe Viquinga, que se celebrará na praia de San Román o vindeiro sábado 29 de xullo. O acto de presentación, que tivo lugar na Casa da Cultura do municipio, contou coa presenza de Nava Castro Domínguez, directora de Turismo de Galicia; José Manuel Balseiro Orol, delegado territorial da Xunta de Galicia en Lugo; José Jesús Novo Martínez, alcalde do Vicedo; Mago Queiman e Andrea Pousa, directores artísticos do espectáculo; Iñaki Sagredo, arqueólogo; e Jesús Martínez, en representación da ACIA O Vicedo.\nNa edición de 2017 a organización reforza a Romaxe Viquinga, cuxo pregón terá lugar o venres 28 de xullo a cargo do xornalista Ernesto Sánchez Pombo. Este mesmo día haberá ambientación musical polas rúas do Vicedo e os locais de hostelería ofrecerán unha ruta de tapas viquingas en...


Por que un horto de biodiversidade? | Galega de Economía Social\nCultivar o noso propio horto supón unha marabillosa aventura.\nEn realidade non se require de moito espazo, nin moito tempo, só necesitamos ilusión e ganas de gozar vendo “crecer o noso traballo”.\nO sol, a terra cos seus microorganismos e bichitos, xunto coas sementes e a auga, farán a maior parte do traballo. Grazas a todos estes ingredientes e aos nosos labores, veremos desenvolverse e crecer as plantas no noso horto!\nBeneficios dun horto ecolóxico.\nRespecto ao medio ambiente. Non se contamina o chan, nin o aire nin a auga ao non usar fitosanitarios de síntese química.\nRespecto á saúde. Obtención de alimentos sans sen químicos que repercutan negativamente na saúde.\nQue plantas podemos ter no noso horto?\nNo noso horto podemos cultivar diferentes variedades de hortalizas, froitas e cereais. As plantas que mellor poden crecer no noso territorio, e desta maneira darnos gran cantidade de froitos, son as variedades agrícolas tradicionais, aquelas que se cultivaron durante xeracións nos nosos pobos a través dun proceso de selección por parte das agricultoras e agricultores. Estas variedades sobreviviron ao paso do tempo a base de traspasar as sementes de nais e pais a fillas/os.\nO que quizais non sabes é que moitas destas variedades están en perigo de extinción e se non nos preocupamos por elas e non as cultivamos nos nosos hortos, gran cantidade de están plantas desaparecerán e extinguiranse… anímaste a salvar estas plantas?


3 razóns para contratar unha empresa de relacións públicas Martech Zone\nNo meu papel enFormstack , Un creador de formularios en liña, unha das miñas tarefas é aproveitar as relacións públicas (PR) e especialmente a cobertura mediática, que impulsa a exposición e impulsa as vendas.\nTendo experiencia tanto na axencia como no cliente entendo que boa empresa de relacións públicas pode facer por unha organización. Aquí hai tres razóns, polas miñas experiencias, polas que as empresas, e especialmente as pequenas empresas, deberían contratar unha axencia de relacións públicas externa.\nNon tes tempo para facer relacións públicas: O PR non é unha espiga que podes activar e desactivar. Do mesmo xeito que outras funcións de mercadotecnia, a RP consistente, estratéxica e medible é algo que hai que planificar e executar durante un longo período de tempo. Do mesmo xeito que non se pode activar o SEO, as relacións públicas só son máis fortes ao esforzarse niso.\nPara maximizar un lanzamento: A maioría das empresas entenden o crucial que é lanzar un novo produto ou servizo para o éxito da súa empresa. O PR é moito máis que escribir un comunicado de prensa e poñelo a través dun servizo telefónico. Ter un compañeiro que poida maximizar as relacións cos medios de comunicación, as redes sociais, os eventos, as oportunidades de premios e outras actividades relacionadas coas relacións públicas xunto cunha publicación importante pode darlle un paso máis ao lanzar o seu produto. Pero recorda, como mencionei no punto 1. O relacións públicas non é algo que activar e desactivar. Se pensas empregar unha axencia externa para o teu lanzamento, debes asegurarte de que tes un sistema no seu lugar unha vez rematado o lanzamento. continúa toda a enerxía e o impulso que construíches. O peor que pode facer unha empresa é lanzar un gran produto, ter grandes relacións públicas e esvaecer sen maximizar o que vostede e a súa axencia pasaron meses desenvolvendo.\nPara revitalizar un produto ou servizo: Ás veces, ata os mellores técnicos internos de relacións públicas poden quedar sen boas ideas. Do mesmo xeito que nunha nova marca ou un sitio web, refacer traer unha axencia externa para revitalizar o seu PR pode pagar enormes dividendos. As boas axencias de relacións públicas saben como mirar un produto, servizo ou empresa e ver algo novo: algo digno. Algo que cres que está morto ou canso pódese levar rapidamente a un novo mercado ou a un novo punto de venda e gañar pernas rapidamente. Usar unha empresa de relacións públicas que poida conectar rapidamente os seus contactos e probar novas ideas pode dar vida a un produto ou negocio que se está esvaecendo. Lembre, aínda que os mellores relacións públicas non poden revivir un produto agonizante, asegúrese de que hai algo alí e sexan honestos coa súa axencia sobre os éxitos e fracasos pasados para que poidan proporcionar unha estratexia adecuada.\nE como bonificación aquí hai unha razón máis para contratar unha axencia externa.\n4. Estás nun mercado abarrotado: As pequenas empresas que intentan competir en mercados grandes, establecidos ou concorridos poden ver algúns bos beneficios ao contratar unha axencia de relacións públicas externa. Unha boa axencia poderá desenvolver unha estratexia que céntrase nos puntos fortes e diferenciadores da súa empresa que o fan destacar. Moitas veces unha axencia pode axudarche a atravesar o ruído e chegar máis rápido ao mercado desexado.\nEstas non son as únicas razóns polas que unha organización debe contratar unha axencia de relacións públicas, pero estas son algunhas razóns que vin desde o punto de vista do cliente e da axencia para contratar axuda externa de relacións públicas.\ntags: blastmediaprrelacións públicas\nSep 22, 2009 en 2: 20 AM\nAs empresas de relacións públicas son incribles. Pero definitivamente debería entender as relacións públicas antes de perseguir estes grupos.\nConsulte este artigo: http://www.paulgraham.com/submarine.html\nE mira este fantástico vídeo:\nSep 22, 2009 en 12: 27 PM\nTodos os bos puntos. A maioría das pequenas empresas non teñen cartos para facelo. Pero igual que tes arriba,\nos esforzos deben ser consistentes, estratéxicos e medibles.\nO mesmo ocorre coa publicidade. Vexo que as pequenas empresas o fan algunhas veces e quéixome de que a publicidade non funciona.\nSe unha empresa elixe facelo por si mesma, a clave non é apagar a espiga. Así como aspiras as alfombras diariamente e varres as rúas diante da túa tenda, isto é algo que precisa unha atención continua.\n28 de outubro de 2009 ás 2:33\nRealmente é o mellor diñeiro que podes gastar en serio sobre as túas vendas. Podes ir seguindo as oportunidades todo o tempo, pero normalmente non tes o orzamento para cubrilas de xeito efectivo. Atopa os teus puntos fortes e consegue o consello adecuado e crea a partir de aí. Bo artigo\nFirma de relacións públicas de Chicago\n20 de decembro de 2011 ás 12:44\nAquí tes algúns puntos estupendos: estupenda publicación.\nXan 10, 2012 en 8: 13 AM\nCreo que podo estar de acordo con todos estes Chris. Outra razón é que se diga "non" cando ten unha mala idea. Se vostede é técnico, a axencia de relacións públicas é suficientemente independente, poderá dicir cando cre que unha das súas ideas non vai funcionar e debería ser o suficientemente valente como para dicirlle.\nCreo que non fai falla dicir que deberían ser o suficientemente creativos como para dar ideas tamén.\nÉ interesante saber que cando se trata dunha empresa que desexa contratar unha empresa de relacións públicas hai beneficios que poden derivar deles usando unha. Gústame como mencionaches que isto lles axudará a maximizar o lanzamento do seu negocio ou o produto novo que queiran vender. Isto é algo que deberían ter en conta para que poidan ter algúns dos que traballar cos medios en todas as formas.


O día con máis voos en avión da historia foi o pasado venres – Tierr@_de_N@die\n4 julio, 2018 GCiencia Ecología y Medioambiente, Movilidad 0\nTierr@_de_N@die: Máis de 19000 avións volando ao mesmo tempo, isto aconteceu o pasado venres 29 de xuño e mostra unha tendencia preocupante da utilización dun medio de transporte que xoga un papel moi importante na xeneración de CO2 na atmósfera.\nNon están todos os que son (este portal non rexistra os voos militares, por exemplo), pero si son todos os que están. Na pasada fin de semana, a web Flightradar24 publicou unha imaxe que está voando a toda velocidade polas redes sociais. Segundo os datos compilados por este portal, o pasado venres 29 de xuño foi o día con “maior ocupación dos ceos” desde que botou a andar a web. E, moi probablemente, o día con maior ocupación de avións na historia do planeta, debido ao rápido aumento do tráfico aéreo nos últimos anos.\nFonte (www.gciencia.com): O día con máis voos en avión da historia foi o pasado venres


O festival "OurenRock Sound" celebrarase o 23 de agosto no castelo de Ribadavia - Deputación Provincial de Ourense\nO festival "OurenRock Sound" celebrarase o 23 de agosto no castelo de Ribadavia\nXoel López, Sés e Os amigos dos músicos, son os artistas que participan nesta edición, que contará cun aforo de 400 persoas.\nOurense, 28 de xullo de 2020.- O auditorio do castelo de Ribadavia acollerá o vindeiro 23 de agosto a quinta edición do festival "OurenRock Sound". O acto de presentación tivo lugar esta mañá no castelo de Ribadavia e contou coa participación do presidente da Deputación de Ourense, Manuel Baltar; o alcalde de Ribadavia, César Fernández; o director do festival, Rubén Álvarez; e o presidente de Cruz Vermella Ourense, Felipe Ferreiro.


OUFF en Curto e Fas Muvis presentan participantes para o 25 Festival de Cine de Ourense - BadalNovas\nInicio Cultura OUFF en Curto e Fas Muvis presentan participantes para o 25 Festival...\nPresentación das seccións “Fas Movies” e “Ourense en Curto ” do XXV edición do OUFF. Asisten Manuel Baltar (Presidente da Deputación Ourense), Miguel Ánxo Fernández (Director Artístico do OUFF) e Aurelio Gómez Villar (Asesor de Cultura da Deputación Ourense).\nOs carteis destas dúas seccións competitivas foron presentados e o presidente da Deputación de Ourense sinalou que ambas propostas “xa están consolidadas dentro da programación deste certame”\nO OUFF en Curto é “unha mostra máis da aposta deste goberno provincial a prol do audiovisual galego que vén a reafirmar o noso compromiso con este sector”, mentres que Fas Muvis é “unha iniciativa innovadora que logra reunir en cada edición traballos moi interesantes”, salientou Baltar\nTras dar a coñecer o cartel oficial do 25 aniversario do OUFF, deseñado polo pintor de Celanova Baldomero Moreiras, o Festival de Cine de Ourense presenta agora os carteis das outras dúas seccións competitivas que forman parte do certame: OUFF en Curto e Fas Muvis. Trátase das dúas categorías estrela do certame, xunto coa Sección Oficial.\nO presidente da Deputación de Ourense, Manuel Baltar sinalou que ambas seccións “xa están consolidadas dentro da programación deste certame”. Pola súa parte, o OUFF en Curto é “unha mostra máis da aposta deste goberno provincial a prol do audiovisual galego que vén a reafirmar o noso compromiso con este sector”, mentres que Fas Muvis é “unha iniciativa innovadora que logra reunir en cada edición traballos moi interesantes”, salientou Baltar.\n“Estas seccións son parte do impulso que dende o OUFF se lle quere dar á mocidade, potenciando o audiovisual entre os máis novos do sector audiovisual. Un compromiso cos novos creadores galegos que se mantén desde as últimas edicións e que se quere potenciar de cara o futuro”, engadiu o presidente da Deputación de Ourense.\nCoordinada por Miguel Grandío xunto con Laura Guizán, esta sección traerá ata Ourense o mellor do panorama galego de curtametraxes. “Aínda que este ano, por mor da situación sanitaria, o número de curtas participantes foi lixeiramente menor, cabe destacar igualmente o alto interese xerado polo certame, así como a variedade nas obras presentadas que xa é un dos sinais de identidade do OUFF en Curto”, afirman os coordinadores. O público ourensán e galego poderá gozar da alta calidade das curtas seleccionadas de balde e en pantalla grande, agrupadas en tres bloques.\nO cartel de OUFF en Curto conta cun estilo cubista e é obra de Nuria Grandío, que xoga coas formas, o xeometrismo e a independencia dos planos. A autora pretendía “lograr a integración dalgúns monumentos moi identificativos da arquitectura ourensá con elementos propios do mundo do cine, facendo así referencia aos 25 anos que a cidade leva acollendo o OUFF”. Grandío buscou inspiración en carteis doutras edicións de diferentes festivais de cine arredor do mundo “prestando especial atención ao Festival de Málaga, un grande referente para min a nivel artístico”.\nMañá poderase doar sangue no Carballiño no autobús da unidade móbil


pfv 26.06.2019 | 19:25\n"Comedia Aquilana" é o espectáculo que inaugura as representacións en sala da XXXVI Mostra. Trátase dunha comedia renacentista musical dirixida por Ana Zamora. A música en directo non só acompaña, senón que dá ritmo a moitas das esceas como parte indivisible do 'todo interpretativo'. É unha coprodución da compañía Nao de Amores coa Compañía Nacional de Teatro Clásico.\nO sábado 29 de xuño, La Bendita Compañía e El Terrat estrean, en primicia mundial, a obra "La Gran Ofensa", un espectáculo que fala da persecución do humor, un tema, por desgraza, moi de actualidade. A presenza desta obra en Cangas encádrase na irmandade asinada o ano pasado entre a Mostra e o Singlot Festival (Xirona), que dirixe o humorista Andreu Buenafuente. "La Gran Ofensa" foi o proxecto gañador do premio Terrat Nou Talent en 2018. Este espectáculo estréase en Cangas froito do acordo entre Singlot e MITCFC. Pola súa banda, no festival xerundense, que se celebra en Sant Feliú de Guixols (Xirona) entre os días 4 e 7 de xullo, poderán ver o espectáculo "Vacas, Guerras, Porcos e Cregos" de Quico Cadaval.\nO domingo 30 de xuño, Quico Cadaval recunca con esta edición da Mostra no seu papel de dramaturgo e director coa obra "Carpe Diem", unha atrevida tentativa de converter en teatro un dos mais excitantes contos do maior autor vivo en lingua portuguesa. Un espectáculo con música en directo que seguro sorprenderá.\nA compañía "Os Monicreques de Kukas", que este ano reciben o Premio Xiria á Labor Teatral da MITCFC, actuarán o mércores 3 de xullo no Auditorio de Cangas coa obra "Arlequina", un espectáculo dirixido a todos os públicos que combina o traballo de actor e a pantomima coa animación de marionetas e a maxia. Con música en directo.\nO venres desa semana, os espectadores poderán ver a obra "El desguace de las musas", da prestixiosa compañía La Zaranda. A peza teatral conta, como é habitual, co texto de Eusebio Calonge e Paco de la Zaranda, ademais do elenco formado por Gaspar Campuzano, Enrique Bustos y Francisco Sáchez, 'clasicos' das postas en escea da compañía, "El desguace de las musas" conta co traballo dos intérpretes Gabino Diego e Inma Barrionuevo, e da soprano María Ángeles Pérez-Muñoz. Todo o conxunto teatral para unha viaxe de descuberta sobre como comezou o teatro a perder o seu espírito creativo para converterse en mero negocio.\nA Mostra chegará ao seu fin, o sábado 6 de xullo, coa obra de coprodución angloespañola "Generación Why", de Teatro en Vilo, compañía que en 2016 recibiu o Premio do Público da Mostra de Cangas coa maxistral e exitosa representación de "Interrupted", o seu primeiro espectáculo. Con "Generación Why", a compañía retoma o humor absurdo e a poética corporal daquel iniciático proxecto continuando a súa busca de novas linguaxes escénicas para mergullarse argumentalmente no misterio dos tempos que nos quedan por vivir.\nAs direcotoras de Teatro en Vilo, Andrea Jiménez, Noemí Rodríguez, serán as encargadas de impartir un obradoiro sobre "A dramaturxia actoral e os procesos de creacion colectiva". Este taller levarase a cabo na Casa de Cultura de Cangas, en horario de 10 a 15 horas, entre os días 3 e 5 de xullo, ambos incluídos.\nEste proxecto, pioneiro en Galicia e que este año chega á súa terceira edición, conta coa imprescindible colaboración de DramaturGA, a primeira asociación profesional da dramaturxia galega.\nNo III Torneo de Dramaturxia, haberá unha mestra de cerimonias única, Esther F. Carrodeguas, que presentará este furioso combate no que catro recoñecidas dramaturGAS e dramaturGOS de Galicia se baterán na procura do voto do público. As armas a usar? Retruques da palabra, ideas, ritmos, conflitos, sorpresas, accións, silencios.\nO cartaz de Luís Davila\nNos últimos anos, artistas como Pablo Giráldez "O Pastor", Milicia Gráfica, Pancho Lapeña, Susana Rey, Diego Seixo ou María Mazás contribuíron coas súas creacións a proxectar a nosa imaxe, comprimindo nun cartel a información que queremos transmitir e anunciar, invitando e abrindo ao público a porta desta gran festa do teatro e o humor que é a MITCFC.\nMúsica para celebrar el Orgullo.


Non so de turismo vive Doade\nLemos: Non so de turismo vive Doade\n22/11/2020 08:58 h\nA caída demográfica na nosa parroquia é unha preocupación constante para a comunidade de montes veciñais en man común de Doade é para o que está poñendo o seu gran de area na procura de incentivos que animen á xente a establecerse no rural ou cando menos evitar a marcha dos poucos que quedan. A sangría demográfica que sofren a case totalidade dos concellos da Ribeira Sacra é constante. No ano 2018 perdéronse 910 habitantes e no 2019 foron 670. Situación que conduce irremediablemente ó despoboamento total de non tomarse en serio a situación. De aí que a comunidade de montes veciñais veña colaborando co Concello de Sober en asegurar o abastecemento de auga a todas as aldeas da parroquia, facilitar o arrendamento de terras no monte a veciños emprendedores que estean dispostos a poñelas en valor con actividades agrogandeiras, arrendando máis de cincuenta hectáreas para pastizais, cereais e viñedo.\nNeste momento hai contactos para que empresas de enerxías renovables instalen un horto solar nunha parcela de 21 hectáreas, a cambio do volcado sobrante da produción á rede. De non atopar colaboración, estudarase a viabilidade de que a propia comunidade execute o proxecto. O seu obxectivo é facilitar enerxía gratis os veciños da parroquia como un reclamo engadido para quen estea disposto a asentarse nela. Nun momento en que as enerxías renovables parecen valorarse como alternativa necesaria para a defensa do medioambiente e co obxectivo do Estado de acadar o 30% da produción no ano 2030, ven a posibilidade de facer realidade o proxecto. Entendemos que só con proxectos orientados directamente a mellorar as condicións de vida dos veciños se pode, non só frear o despoboamento senón tamén garantir o mantemento do medio e o seu aproveitamento como recurso turístico.\nDe pouco valen os grandes investimentos en monumentos turísticos se non queda quen abra as portas para velos ou quen manteña a paisaxe natural principal atractivo da zona.\nRibeira Sacra Turismo Sober Demografía


O Bipartito négase a dar explicacións sobre a perda da Bandeira Azul de Xiorto e a multa por un vertido ilegal en Raxó\nO Bipartito négase a dar explicacións sobre a perda da Bandeira Azul de Xiorto e a multa por un vertido ilegal en Raxó\nO goberno de Luciano Sobral respondeu con evasivas á petición do informe oficial sobre a retirada do distintivo á praia de Xiorto e do expediente incoado pola Xunta para multar a Poio con 30.000 euros por vertidos ilegais.\nPara o PP, os repetidos anuncios do Bipartito de presuntas accións legais responden a unha estratexia de poder chegar ás eleccións ocultando que non fixeron nada: «Queren gañar tempo a costa de prexudicar aos sectores do mar e do turismo».\nRocío Cochón denuncia «O paripé dun alcalde que busca salvar a súa imaxe temporalmente a costa de prexudicar para sempre a imaxe do concello e a economía de miles de familias de Poio» e recorda que o único que bloquea a depuradora é o goberno de Luciano Sobral.\nPoio, 9 de maio de 2018.- A voceira do PP para Urbanismo, Rocío Cochón, denunciou esta mañá a negativa do Bipartito a amosar o informe oficial sobre a retirada da Bandeira Azul da praia de Xiorto da semana pasada e de dar información sobre o expediente aberto por Augas de Galicia contra o concello por vertidos ilegais na praia de Raxó, coñecido esta semana, que podería resultar nunha sanción de 30.000 euros e que provocou danos por valor de 10.000 euros á poboación da parroquia.\n«Como anunciamos a semana pasada, hoxe solicitamos o informe oficial da ADEAC (Asociación de Educación Ambiental e do Consumidor) sobre a denegación da Bandeira Azul este ano para a praia de Xiorto. A resposta dos representantes do Bipartito foi que a información sobre a perda deste distintivo “xa se lle proporcionara aos medios”, unha explicación «de todo insuficiente», segundo Cochón, xa que «é o noso dereito pero tamén a nosa obriga ter acceso a toda a información relevante en nome dos veciños», apuntou, recordando que «a traxectoria do alcalde e do seu equipo neste asunto non inspira confianza», despois de que o propio Sobral cambiara a versión varias veces en uns poucos días: «Primeiro dixo que non sabía nada, despois que si sabía pero que non entendía, despois que ía reclamar, logo que xa non reclamaba»...\nCochón denunciou ademais que o Bipartito tamén respondeu con evasivas ás preguntas sobre o expediente sancionador aberto por augas de Galicia contra o propio Concello por un vertido non autorizado en Raxó, que acarrea unha multa de 30.000 euros: «Primeiro fixeron como que non sabían nada, e despois dixeron que “non era unha cousa que afectase a Poio” e finalmente déronnos largas de que xa nos darán máis información», explicou Cochón.\nA concelleira popular anunciou que o seu grupo «seguirá esixindo toda a información que o alcalde quere agochar para tapar os seus case 25 anos de irresponsabilidade ao non proporcionar unha ubicación para a depuradora».\nCochón denunciou en particular a estratexia de Luciano Sobral de gañar tempo a costa de prexudicar a bateeiros, mariscadores, hostaleiros, empresarios e os sectores do mar e do turismo, con repetidos anuncios de accións legais e outras tácticas dilatorias «co único obxectivo de chegar ás eleccións ocultando que non fixeron nada».\n«É todo un paripé dun alcalde que busca salvar a súa imaxe temporalmente a costa de prexudicar para sempre a imaxe do concello e a economía de miles de familias de Poio», indicou Cochón, que recordou os efectos nocivos que a negativa de Sobral provocando en varios sectores, e que se agravan cada ano: «Restricións e peches de polígonos de bateas e de marisqueo, logo peches de praias e recomendación de non bañarse, retiran unha bandeira azul, agora multas ao concello por vertidos ilegais en praias»... continuas “malas noticias” que Cochón cualificou de «un escándalo tras outro, resultado dos enganos e da política de agochar a cabeza deste goberno».\nCochón circunscribiu a esta estratexia o anuncio por parte do Bipartito de exercer unhas pretendidas accións legais contra a Xunta para desbloquear a Depuradora, e recordou a Sobral que «A Xunta é a que quere facer a depuradora e ten dispoñibles os cartos para facer a depuradora. A maneira de desbloquear a construción da Depuradora é que Sobral dea unha ubicación. Os únicos que bloquean a depuradora son o BNG e o PSOE de Poio».\nPara Cochón, os repetidos anuncios de anuncios de accións legais son «un paripé para poder chegar ás eleccións ocultando que non fixeron nada durante 25 anos», e ironizou que «se pensaban que a maneira de facer a depuradora era presentar unha denuncia, por que non o fixeron nestes 25 anos en vez de anuncialo agora por décima vez?»\nPara Cochón, o único fin destes anuncios de pretendidas accións legais é que «cando se acerquen as eleccións e os veciños, os bateeiros, os mariscadores ou os hostaleiros lle reprochen que levan 25 anos prexudicando á economía, Sobral dirá: “vou poñer unha denuncia no xulgado e estamos esperando”».\nCochón lamentou que o alcalde intente gañar tempo con este tipo de tácticas de cara as eleccións, que pretenden “salvar algún voto a costa de prexudicar as familias de Poio», unha demostración de que «lle importa salvar a súa imaxe que solucionar os problemas da xente».


Que é a varíola do mono\nFernando Simón afirma que "non é probábel" que esta enfermidade vaia ter unha "transmisión importante", malia que xa se confirmaron casos no Reino Unido e Portugal e no Estado español hai algúns "sospeitosos".\nHai casos de varíola do mono na Galiza?\nComo se transmite esta doenza?\nÉ unha enfermidade letal?\nO director do Centro de Coordinación de Alertas e Emerxencias Sanitarias do Goberno estatal, Fernando Simón, sinalou esta cuarta feira que "non é probábel que a varíola do mono vaia xerar unha trasmisión importante", se ben precisou que "non se pode descartar".\nPor iso, sinalou que cómpre ter "moito coidado" e, nese senso, recalcou que están a traballar con todas as hipóteses posíbeis.\nAté o de agora Sanidade confirmou que non se detectaron casos na Galiza; tampouco no conxunto do Estado español —onde xa hai casos sospeitosos—, mentres que si se identificaron no Reino Unido e en Portugal.\nA respecto diso, Fernando Simón explicou que a varíola do mono é unha enfermidade que se circunscribía a África e era unha patoloxía parecida ás varíola humana, que se erradicou ao remate da década de 1970 e que se transmitiu dos monos a humanos. En xeral, entre os humanos tiña unha transmisión moi baixa.\n'Os nenos da varíola', de María Solar, saltan do papel ás táboas da escena\nOs gromos, até hai poucos anos, "non tiñan máis dunha segunda xeración de transmisión, mais nos últimos si que se detectaron de até terceira e cuarta xeración, que son gromos moi pequenos, autolimitados". Neste caso, está asociado a grupos poboacionais moi concretos e estase a investigar a causa e, sobre todo, o que máis interesa, a orixe.\nEsta variedade da varíola, propia dos simios, transmítese aos seres humanos a través de diversos animais salvaxes, como roedores e os propios primates, mais ten unha propagación secundaria limitada de persoa a persoa.\nNos casos iniciais, a infección prodúcese por contacto directo co sangue, os fluídos corporais, as lesións no pel ou as mucosas de animais infectados.\nO período de incubación da varíola do mono é de entre 6 e 16 días, malia que pode oscilar de 5 a 21. A infección ten, segundo explica a Organización Mundial da Saúde (OMS), dúas fases. A primeira, de "invasión", que se caracteriza pola febre, cefalea intensa, dor lumbar, dor muscular e falta de enerxía.\nO período de erupción cutánea —entre 1 e 3 días despois do inicio da febre—, cando aparecen as distintas fases do exantema, que polo xeral afecta primeiro o rostro e logo esténdese ao resto do corpo.\nAs zonas máis afectadas son o rostro —95% dos casos—, as palmas das mans e as plantas dos pés —no 75% dos casos—. A eliminación completa das costras pode tardar até tres semanas.\nA OMS sostén que a taxa de letalidade nos distintos gromos xurdidos ficou polo xeral entre 1 e 10%, e a meirande parte das defuncións producíronse en rapazas e rapaces de curta idade. Este é, de feito, o grupo etario de maior vulnerabilidade.\nOs casos graves prodúcense con maior frecuencia entre os nenos e a súa evolución depende do grao de exposición ao virus, o estado de saúde do paciente e a gravidade das complicacións.\nPorén, pódense dar casos sintomáticos tamén en persoas que viven en zonas boscosas ou perto delas e que teñen unha exposición indirecta ou reducida a animais infectados.\nSanidade saúde enfermidade varíola


Un conto de Noiteboa | Siro artista e escritor\n25/12/2021 24/12/2021 por Siro\nPuntadas sen fío: Un conto de Noiteboa por Siro\nDigo “Noiteboa” e as primeiras imaxes que me veñen á mente son da cea familiar na casa dos meus país. Eu, con cinco anos, ledo e emocionado por verme na mesa grande do comedor cos meus irmáns, que esa noite deixaran as súas casas para vir á nosa. Tamén polas viandas a cea de Noiteboa resultaba especial, pero o que a facía única era que mentres eu me gorentaba cos turróns, os mazapáns e demais larpeiradas, a miña familia, como un pequeno orfeón, cantaba a dúas e tres voces unha ampla escolma de cancións románticas e divertidas, de orixe diversa, que os ferroláns fixeran súas. “Quen canta, dúas veces ora”, e aquel repertorio de oracións profanas era un canto á vida familiar e expresión do desexo de seguirmos xuntos no futuro. Eu non podía entendelo así, claro; pero “sentíao” e era feliz. Por iso me gustou un conto de Noiteboa que alguén escribiu nun libro mecanografado e encadernado con engrudo, que merquei, de rapaz, a un chambón. Na primeira páxina ían o título Cuentos e as siglas C. L. S. Varios trataban da cea de Noiteboa e nun, moi gracioso, os personaxes falaban en verso:\n-¿Me dais, Marqués, la manzana/ que está al lado de mi hermana?/ Perdón, pero se disfruta/ cuando hay en la mesa fruta.\n-De mil amores, Duquesa;/ y esta nuez y aquella fresa.\nPero o meu favorito titulábase Las Nochebuenas de Pedro e contaba que Pedro reloucaba de contento porque, por primeira vez, estaba na cea familiar de Noiteboa, presidida polas dúas avoas, cos pais, os irmáns e os criados. Fóra da casa zoaba o vento e folerpas de neve caían pola chaminea, pero na lareira ardía un tronco de aciñeira que caldeaba a estancia, e a cea decorreu nun ambiente festeiro. E cando os doces feitos polas monxas e o augardente de guindas, caseiro, ían de man en man, cantaron os primeiros aguinaldos:\nE todo foi rir ata que unha avoa cantou:\nA Pedro, xeóuselle o corazón. Entendera o significado de “non volver máis”; naquel intre soubo o que a morte supuña e botouse a chorar. Os maiores coidaron que tiña sono e levárono á cama.\nAnos despois, Pedro era un escritor de éxito en Madrid. Os irmáns casaran e xuntábanse para cear en Noiteboa, pero el ficaba solteiro -non era cousa de perder todas por unha- e había moito que non ía ao pobo; apenas un illote no océano da súa vida. Era Noiteboa e mentres camiñaba con paso firme pola gran cidade, matinou onde pasar a noite. Tiña tanto para escoller! Podía ir cos amigos ao teatro e cear xuntos; aceptar a invitación dalgunha das moitas familias que se sentirían honradas coa súa presenza; pasala con algunha fermosa admiradora… Mentres non se decidía entrou nun café onde os camareiros aseñoreaban o seu nome, ocupou a mesa do recuncho máis escuro e, matina que matina, durmiu profundamente. Espertou cando as campás das igrexas chamaban á misa do galo. Unha Noiteboa perdida, outra máis! Pedro pensou nas Noiteboas familiares, no pobo, e unha bágoa esbaroulle pola alma.\nUn día descubrín que o texto mecanografado era a versión libre dun conto de Pedro Ruiz de Alarcón, datado en 1855 e, a verdade, preféroo ao orixinal.\nPuntadas sen fío: O cuarto Rei Mago


Santiago e O Milladoiro estrean hoxe restricións máis duras | Noticias de Galicia | CRTVG\nPublicado o 22/10/2020 08:30\nSantiago e O Milladoiro estrean hoxe restricións máis duras porque os contaxios non se dan atallado nesta área. Restrínxese a vida social: só poderá haber reunións entre conviventes, un máximo de cinco, e non se poderá consumir no interior dos bares.\nPechan os locais de hostalería en Santiago na última noite cunha medidas que xa eran restritivas pero que se endurecen aínda máis, á vista de que a incidencia do coronavirus segue aumentando. Dende hoxe, bares e cafeterías non poden servir no interior. Só nas terrazas, pero á metade da súa capacidade. Aplícaselle esta norma á capital de Galicia e á localidade veciña do Milladoiro.\nNos restaurantes si que se pode consumir dentro, á metade de acollida do local e todos sentados, pero as mesas só as poden compartir persoas que vivan xuntas, cinco como máximo. E é que outra gran restrición nesta área compostelá é a limitación das actividades de carácter social e familiar, en espazos públicos ou privados, só a conviventes.\nOutras actividades poden realizarse en grupo de ata cinco non conviventes, como as deportivas, as dos centros cívicos ou as turísticas. Será necesario tamén revisar eventos: congresos, cines, teatros, auditorios... terán unha limitación a trinta persoas nos interiores e as actividades ao aire libre están restrinxidas a un máximo de 75.\nOs locais por norma xeral deberán respectar a limitación á metade da súa capacidade. As celebracións relixiosas terán un máximo de 25 asistentes en interiores e 50 ao aire libre. Estas restricións están pensadas para catorce días, pero revisaranse nunha semana segundo a incidencia do virus, que está nos 333 casos por cen mil habitantes nos últimos 14 días. O último gromo en Santiago detectouse entre o persoal de cociña do hospital clínico, onde se confirmaron doce positivos.


Prognóstico de borrascas a partir do domingo nas Rías Baixas - Pontevedra Viva\nImaxe do radiómetro SEVIRI durante este venres 13 de maio\nPrognóstico de borrascas a partir do domingo nas Rías Baixas\nhai 2 días ás 14:28 do Venres 13 de Maio, 2022\nEntrada de nubes visibles desde a Illa das Esculturas de Pontevedra\nEste venres mantéñense as altas presións situadas ao norte da península Ibérica xerando circulación de ventos do nordés e as temperaturas oscilan entre os 13 e os 24 graos. Os ceos presentarán nubes de evolución pola tarde nas zonas de interior de Galicia, coa posibilidade dalgún simulacro de tormenta, segundo indica o servizo de Meteogalicia.\nA partir deste sábado 13, as Rías Baixas situaranse nunha zona intermedia entre as altas presións localizadas nas Illas Británicas e unha baixa térmica peninsular, con entrada de aire cálido pero cun aumento significativo da inestabilidade atmosférica. As temperaturas moveranse entre os 13 e os 29 graos, coa posibilidade de chuvascos treboentos pola tarde, máis probables no sur e na zona este de Galicia. O vento soprará frouxo de dirección variable.\nO domingo 14, unha borrasca irase penetrando ao noroeste de Galicia coa circulación de ventos do suroeste. Espéranse ceos máis nubrados canto máis ao oeste de Galicia, con choivas de carácter débil. As temperaturas mínimas manteranse en 14 graos mentres que as máximas sufrirán un moderado descenso establecéndose nos 22 graos. Os ventos soprarán de compoñente sur moderados con intervalos fortes en toda a zona litoral.\nA borrasca farase máis profunda a partir do luns ao penetrar polo Atlántico cara a Irlanda. Meteogalicia prognostica choivas débiles no litoral atlántico. As temperaturas manteranse nos mesmos valores que na xornada do domingo con ventos que soprarán de compoñente sur, fortes na costa e nas zonas altas, mentres que no resto circularán de maneira moderada.\nA franxa atlántica continuará durante os primeiros días da semana das Letras Galegas ofrecendo unha maior probabilidade de precipitacións fronte ao tempo seco que se espera no resto de Galicia, con temperaturas que oscilarán entre os 11 e os 23 graos.


Máis de mil nenos disfrutaron onte da primeira xornada do Parque Infantil de Nadal organizado polo Concello no Auditorio Mar de Vigo. Durante tres días, os máis pequenos poderán participar nos xogos, obradoiros, espectáculos ou monicreques que forman parte desta «excepcional» idea de organizar un parque infantil no centro da cidade.\nExposición «Arquivo Fotográfico Pacheco. Arquivo vivo» na Casa das Artes\nDesde o xoves e ata o 7 de abril a Casa das Artes acolle a exposición «Arquivo Fotográfico Pacheco. Arquivo vivo».O alcalde invitou a toda a cidadanía a visitar a exposición porque «van atoparse coa súa historia».\nO alcalde de Vigo desvelou hoxe a identidade das probas adscritas á quinta edición do circuíto de carreiras populares, que o Concello non só mantén senón que vai a potenciar en 2013 cun incremento dos premios en metálico, sumando unha nova categoría e adherindo máis probas ao programa. «Son nove máis unha», asegurou o rexidor municipal, en relación a que a Media Maratón Cidade de Vigo, prevista para o 12 de maio, «aparecerá próximamente».


O vicepresidente e deputado de turismo, Xosé Regueira\nA área de Turismo da Deputación da Coruña, dirixida polo tamén vicepresidente, o nacionalista Xosé Regueira, mantivo unha xuntanza con representantes dos entes de xestión supramunicipais para poñer en común as novas estratexias e avanzar nas liñas de comunicación conxunta para a promoción turística dos distintos xeodestinos da provincia. A aposta pola calidade e seguridade ademais do turismo de proximidade e o avance na dixitalización son algúns dos eixos do novo horizonte do sector.\n“Traballar man a man cos entes de xestión para a promoción dos distintos xeodestinos é un dos principais obxectivos da área de Turismo da Deputación da Coruña e, ademais do máis de un millón de euros que destinamos á liña de axudas queremos poñer en común as distintas liñas de actuación e promover sinerxías de promoción e comunicación conxuntas”, sinala o deputado de Turismo, Xosé Regueira (BNG).\n“Nos Foros Covid19 unha das conclusións foi o importantísimo labor que terían que desenvolver os entes de xestión para superar a crise provocada pola pandemia, en especial, como vínculos entre o sector privado e público e desde a Deputación da Coruña queremos contribuír a que esa conexión e traballo conxunto sexa produtivo”, destaca Xosé Regueira.\nA Deputación da Coruña e os entes de xestión traballan en conxunto co obxectivo de facer fronte a situación que se presenta no ámbito turístico dentro da provincia, e ante a incerteza da etapa que se aproxima. Estase a traballar man con man na aposta pola calidade e seguridade turística no territorio, e pola evolución dixital co propósito de minimizar o risco ante a nova situación.\nA aposta polo desenvolvemento local ven da man de entidades como a Asociación de concellos do Camiño Inglés organizando unha xornada de andaina no camiño, que sairá o próximo 4 de xullo desde os diferentes concellos que o compoñen, cun máximo de 50 participantes en cada un, a Reserva da Biosfera , coa aposta polo agroturismo e a formación ou a CMAT, con proxectos turísticos de proximidade.\nNa xuntanza, os entes adiantaron as novas iniciativas dos seus programas como a dixitalización e adaptación e espazos como a creación dun autocine no caso de Arousa Norte que presentará a súa nova imaxe en breve,; o turismo activo mediante rutas de sendeirismo e a potenciación do surf na Mancomunidade de Ferrol, a aposta polo mar e a natureza da Costa da Morte, as rutas de o turismo industrial da Ría de Muros-Noia ou o destaque da artesanía do encaixe e un recurso como é o Cabo Vilán na Asociación de Camariñas. Gabinete de Prensa Deputación da Coruña


AMARANTE SETEM organiza no CIAC a xornada formativa “Comunicación Social e as alternativas existentes a nivel galego”. -\nby amarante · 19 Maio, 2014\nA asociación galega Amarante Setem no marco do seu programa de educación para o desenvolvemento, medical Xanela Aberta. Asómate ao cambio, sale na súa edición número XIII, thumb apresenta unha xornada formativa adicada á Comunicación Social e aos medios alternativos de información. Será este 24 de maio no CIAC (Centro de Interpretación Ambiental) de Compostela aberta a tódolos públicos sen custe.\nÁs actividades serán pola mañá en horario de 10.30-14.30. Iniciarase cun obradoiro sobre a Cultura de transición nos medios de comunicación; e remataremos cun debate en torno à Comunicación Social. Unha mesa na que contaremos, entre outros convidados, con Galiza Contrainfo e Irmandade TV. As actividades desta xornada estarán dinamizadas e coordenadas por Galiza Ano Cero\nA importancia dos medios de comunicación e o xeito de interpretar a realidade con independencia, onde as organizacións sociais temos moito que dicir, será o eixo central desta xornada. A comunicación social é imprescindible nos tempos que estamos a vivir. Coñecer a reflexionar cos medios galegos que están creando outro xeito de comunicar é importante de cara a construír outro xeito de informar e transformar.\nResistencias IV: Comunicación Social e medios alternativos. Sábado 24 de Mayo. CIAC - Compostela\n10.30 – 12.30 Son mamíferos os xornalistas? A Cultura da Transición e os medios de comunicación. Galiza Ano Cero.\nQue pensa un xornalista que é e que é en realidade un xornalista? De que é responsábel e de que non é responsábel? Que sabemos sobre o funcionamento dos medios? E que podemos facer ao respecto? Sabemos o que significa cooperar e corresponsabilizarse? Algunhas intuicións sobre a Cultura da Transición e os medios que nos arrodean para pensar a comunicación dende abaixo.\n13.00 – 14.30 Debate sobre a Comunicación Social.\nXose Manuel Pereiro, decano do colexio de xornalistas de galicia.\nDavid Lombao, Director de Praza Pública\nBelen Regueira, Xornalista e investigadora en comunicación.\nAurelio Lopes, de Irmandade tv\n17.00-20.00 Formación interna para as persoas inscritas no Xanela: preparando as viaxes.\nCon esta V Xornada remata a formación no Xanela e as persoas que completaron a formación preparan xa as súas estadías coa organización do Movemento dos Sem Terra do Brasil e a Asociacion de Mulleres do Téxtil Attawassoul de Marrocos, que se realizarán nos meses de xullo e agosto.\nEstefanía Elexpuru: educacion@amarantesetem.org\nTLF: 665 812 444\nNext story Estafadas! Un novo informe revela que as traballadoras de Europa do Leste e Turquía cobran salarios de pobreza.\nPrevious story Este mércores mesa-faladoira dentro do programa de RevoltAllo Visual


O BNG pide a Feixóo que convoque aos líderes políticos a un acordo de país a favor de Galiza no reparto dos fondos da UE | Noticias Vigo\nMiranda advirte da posible perda de recursos dos fondos “clásicos” e da importancia ser áxil na presentación de proxectos para non quedar atrás\nPublicado por Noticias Vigo o día 03/08/2020 na sección de BNG,Política\nO BNG lamentou o papel xogado polo presidente da Xunta en funcións na conferencia de presidentes na que se abordou a distribución do fondo europeo de recuperación, -140.000 millóns de euros-, limitándose a “cruzarse de brazos e escoitar”, pero sen poñer sobre a mesa nin unha soa proposta en relación ao que debe recibir Galiza, nin proxectos ou prioridades estratéxicas subvencionables con cargo a ese fondo.\n“Se Feixóo carece de propostas o BNG ten alternativas”, indicou a viceportavoz parlamentaria, Olalla Rodil, quen reiterou a petición formulada pola portavoz nacional, Ana Pontón, para que o xefe do Executivo convoque aos líderes das forzas políticas en aras a consensuar un acordo de país que reforce a posición de Galiza tanto no Estado como na UE, un gran pacto no que tamén deben participar os axentes económicos e sociais para plasmar negro sobre branco a estratexia, prioridades e propostas que lle permitan a Galiza maximizar a recepción de fondos da UE.\nNeste sentido, a portavoz parlamentaria en Bruxelas, Ana Miranda, fixo unha dobre advertencia: que a falta de iniciativa demostrada até agora polo Goberno do PP pode saírlle moi cara ao país e, tamén, chamou a atención sobre o feito de que pese a importancia do fondo de recuperación non se poder perder de vista os fondos “clásicos”, – en referencia a PAC, fondos de cohesión, FEMP, ou FEADER-, que integran o marco financeiro plurianual (MFP) para o período 2021-2027.\n“Estes fondos experimentan en liñas xerais un significativo recorte e son partidas de gran importancia para Galiza porque afectan a sectores produtivos estratéxicos, -como por exemplo o sector agrario e pesqueiro-, ou na cohesión territorial e recuperación do medio rural, por iso é clave conseguir que o noso país reciba o que lle corresponde dada a súa situación económica e social tras a crise derivada da pandemia”, indicou Miranda.\nA portavoz na UE denunciou, ademais, que o Goberno do PP está entre os que presentan un peor nivel de execución das partidas comunitarias. “É fundamental que Galiza non perda ingresos dos fondos europeos clásicos porque son estratéxicos”, recalcou, ao tempo que facía fincapé na importancia de que o Executivo galego “sexa áxil á hora presentar e tramitar os proxectos que aspiren a ser financiados para non perder cartos, os territorios máis rápidos e eficientes presentando proxectos terán máis oportunidades”.\nPero a Xunta de Feixóo non se ten caracterizado pola axilidade na execución dos fondos europeos, advertiu Miranda, de tal xeito que aínda quedan sen gastar partidas que chegaron con cargo ao marco financeiro plurianual 2014-2020.\n“Por poñer exemplos, o FEDER con 913 M€ a día de hoxe un 37% aínda non se gastou, Fondo Social Europeo só está executado o 38% e no caso do FEADER o executado é só do 55%”, indicou, “é un goberno totalmente ineficaz na xestión dos fondos europeos como sinalou o Tribunal de Contas en 2016 que dixo que Galiza está na cola na media europea en execución de gasto”.\nMiranda considera moi grave que Feixóo non “unha folla de ruta” en relación aos fondos da UE, mentres que outros territorios mesmo teñen presentado plans estratéxicos con cargo ao fondo de recuperación. Ademais, tanto Miranda como Rodil advertiron do risco de “recentralización” dese fondo porque vai ser o Estado o responsable da súa xestión e distribución, “e senón presionamos, senón presentamos proxectos outros territorios sairán mellor parados”, indicou Miranda.\nSen iniciativa ante os retos de futuro\n“Se algo quedou claro na conferencia de presidentes é que o Estado vai manter unha posición centralista e arrogarse para si a xestión e tutela dese fondo e xa sabemos que, co centralismo, Galiza sempre perde”, salientou Rodil, “e Feixóo non dixo nada nin sobre cal debe ser a contía, nin criterios de distribución, nin proxectos estratéxicos o que mostra un Goberno sen iniciativa nin impulso para liderar os retos que temos por diante”.\nDe feito, Rodil preguntouse onde está o xefe do Executivo nun momento en que se repiten os rebrotes, en que o inicio do curso escolar está en pleno caos ou no que está en xogo o futuro de ALCOA-San Cibrao.\n“Volvemos preguntarnos onde está o presidente galego, onde esta Feixóo nas 24 horas que van ser claves para o futuro de ALCOA, para o futuro de miles de postos de traballo? Porque senón está nunha reunión clave como está daquela xa non sabemos que é o que ten pasar para que se sente na mesa”, interpelou Rodil. O BNG insiste na nacionalización, a través da intervención do Estado e da Xunta, e cunha tarifa eléctrica galega que poña fin ao espolio enerxético.\n“En todo caso, e ante a posibilidade dunha oferta privada de compra, esperamos que non sexa utilizada polos gobernos central e galego para poñerse de perfil e botar balóns fora, que se aseguren de que non se paran as cubas, e de que non se repite o desastre de compravenda ao que xa asistimos coa fábrica de ALCOA na Coruña”, indicou.\nPrioridades a financiar con fondos UE\nEntre as cuestións que o Bloque considera prioritarias: avanzar nun modelo económico “verde e sustentable” que recolla unha transición enerxética xusta, aposta pola dixitalización como elemento tanto económico como social, -“vimos na pandemia a importancia desta cuestión no teletraballo o na educación”, indicou Miranda. Igualmente, aposta polo público, tanto no ámbito dos servizos, -sanidade, educación, coidados dos maiores-, como tamén como motor económico a través duns orzamentos con investimento produtivo.\nRecuperación do rural apostando polo equilibrio territorial e, prioritario tamén, avanzar nunha sociedade cohesionada, xusta e igualitaria. Neste sentido, o BNG estará vixiante para que a chegada de fondos europeos non se vincule a novos recortes de dereitos sociais ou laborais.


Moedas para Caronte: Volve Xogo de Tronos\nVolve Xogo de Tronos\nVolve o lume, a vinganza, e o aceiro valyrio. Volven as espadas, os dragóns e as disputas nobiliares polo trono. Volven os lobos, a Garda da Noite e a ameaza ao outro lado do enorme Muro de Xeo. Volve a emoción... Volve Xogo de Tronos.\nClic na imaxe, para ver o tráiler da 4ª temporada.\nA saga trata da loita entre diferentes Casas Nobiliares por un mesmo trono, o control e o poder das terras de Poñente. Non é que pretenda ser unha recreación da Europa da Idade Media. Xogo de Tronos non é unha recreación da Historia. É mellor: é ficción con reminiscencias históricas. É certo que nela hai elementos fantásticos, pero son un aderezo: o que predomina é unha base histórica. Hai castelos, hai armas medievais, hai casas señoriais con escudo e lema familiar, xerarquías e relacións feudovasalláticas, conspiracións e matrimonios de convenencia, incestos e tamén algo de sexo e violencia explícita. Que ao meu modo de ver son todo un acerto, porque dan moita máis veracidade á historia, embrutecéndoa sen tabúes e diferenciándoa doutras sagas de tema similar. Por iso, se tivéramos que explicar a historia medieval, moitos aspectos da serie serviríannos para entender mellor aquela época.\nCalquera que vexa dous capítulos verá que as mulleres son o personaxe forte, intelixente e clave de toda a trama. Unha trama que comeza quince anos despois dunha rebelión que rematou coa dinastía reinante: os Targaryen. O novo rei morre sen descendencia lexítima para ocupar o trono, pois os fillos que deixa son froito en realidade das relacións da raíña co seu propio irmán. Ao saberse que non son estes fillos lexítimos do defunto rei, discútese o seu dereito ao trono, e comeza unha carreira e loita encarnizadas entre aspirantes de varias casas señoriais por lograr facerse co poder e o control dos Sete Reinos de Poñente. Mentres, ao Leste, os herdeiros dos Targaryen, que lograron salvarse no seu día da matanza de toda a súa familia, tratan de volver para recuperar o que lles pertence. E fano axudados dalgo que todos crían desaparecido para sempre: os dragóns. Pero toda esta loita non terá ningún sentido se a Garda da Noite non logra conter aos salvaxes que ameazan con desbordar o gran Muro de Xeo situado ao Norte.\nEn Xogo de Tronos non hai bos nin malos. En calquera momento podes chegar a entender ou sentir aprecio, pois todos senten e padecen, acertan ou se equivocan, todos teñen defectos e virtudes... Ou case. O que si hai é un trama complexa e moi coidada, personaxes de carácter ben marcado, conversas agudas e intelixentes, e xiros absolutamente inesperados. Deses que te deixan cos dentes afiados, goteando e pedindo máis.\nSó pola fermosa música de cabeceira, xa paga a pena vela.


Desakato, Sara Hebe e Skarnivals, novas confirmacións do SonRías Baixas 2018 - Pontevedra Viva\nQuinteto Asturiano Desakato\nA artista Sara Hebe\nO grupo The Skarnivals\nA XVI edición do Festival SonRías Baixas encherá de novo Bueu de festivaleiros os días 2, 3 e 4 de agosto. Nesta edición suma tres novas bandas ao seu cartel. La Raíz e Terbutalina estarán acompañados por Desakato, Sara Hebe e Skarnivals.\nO quinteto asturiano Desakato, ten como selo de identidade os sons contundentes que fusionan con estilos e matices de diversa índole. Son sinónimo de toques hardcore, así como de espírito de loita e de moito rock and roll. Chegarán a SonRías Baixas co seu sexto traballo de estudo baixo o brazo, 'Antártida'.\nSara Hebe, considerada unha das axitadoras da escena hip hop de América do Sur, é especialista en experimentar con xéneros como a cumbia, o punk ou a electrónica. Caracterízana o seu xeito de atacar con urxencia, a destreza métrica e o xeito de empregar a lírica.\nÁ de Skarnivals é unha filosofía de loita e de alegría, tolemia e diversión que se ven reflectidas nos rápidos rítmos ska combinados cunha potente distorsión en forma de punk-rock e liñas de ventos.\nO verán de 2017, segundo a organización quedou patente que o evento é moito máis que un festival, é toda unha experiencia que unifica unha localización urbana e natural única, cunha completa programación musical e cultural que combina a música coa gastronomía e o audiovisual.\nA organización quixo anticiparse ás novas tendencias ao utilizar por primeira vez en Galicia as pulseiras cashless, para permitir o acceso ao recinto e para pagar en todos os puntos de comida, bebida e merchandasing.\nO festival supuxo para Bueu unha inxección económica de 1.500.000 euros, chegándose ao pleno de ocupación hoteleira e a bares e restaurantes sen existencias nalgúns casos.\nAs entradas para esta edición xa están á venta na web sonriasbaixas.info cun prezo especial e limitado de 30 euros máis gastos os tres días de concertos, acampada incluida.


O hóckey rexurde en Ponteareas - Comarcas na Rede\nHomeO CondadoPonteareasO hóckey rexurde en Ponteareas\nA directiva do H. C. Ponteareas presentouse nestes días coa intención de captar xogadores e recuperar o histórico equipo para as categorías elite. Apoiados polo concello de Ponteareas, na presentación estivo o alcalde de Ponteareas, Xosé Represas; a concelleira de Deportes, Nahir Covelo e o concelleiro de Mocidade, Miguel Bouzó.\nA directiva anunciará nos vindeiros días os primeiros encontros deportivos e horarios do club para comezar con forza os adestramentos no mes de setembro.\nPara a tempada 2019/20 a prioridade será a creación das escolas de hóckey de iniciación nos centros escolares do concello e da súa contorna


O clima no Val Miñor. – IEM\nData 28 Agosto 2012\nPresentación: “O Clima no Val Miñor”, é unha pescuda desenvolvida polo profesor Salvador Rodríguez Muñóz* , en base a datos recollidos entre os anos 1987 – 1999 na estación termopluviométrica do Instituto Nacional de Meteoroloxía no Val Miñor. A súa versión orixinal está publicada na Revista de Estudos Miñoranos Nº1 do ano 2001.\nPara a análise da meteoroloxía local dispoñemos dos datos recollidos pola Estación Termopluviométrica do Servicio Nacional de Meteoroloxía, sita no Instituto de Educación Secundaria “Escolas Proval”, en funcionamento desde mediados do ano 1986. Os datos estudados abranguen o período 1987-1999, é dicir, trece anos que permiten facemos unha idea bastante aproximada do clima no Val.\nCómpre subliñar que, dentro do Val, as zonas orientadas ao sur, protexidas dos ventos do norte, están máis expostas ao sol, o que fai que haxa unha notable diferenza na densidade de poboación entre a marxe dereita do Val (Chandebrito, Priegue, Camos, Parada … ) e a esquerda (Borreiros, Donas, Mañufe, Couso … ).\n*Salvador Rodríguez Muñoz. (Zamora,1957). Licenciado en Química pola USC. Profesor de Física e Química no IES “Escolas Proval” do que foi Director durante moitos anos. Dende 1987 é responsable da estación termopluviométrica do Instituto Nacional de Meteoroloxía no Val Miñor.\nEtiqueta:Clima Val Miñor\nOs muíños de Vincios, testemuña dunha empresa feminina e comunal.\nPolo Miñor entre terra e mar, de Francisco Fernández del Riego.


EGATEL EN SAMOA CO GRUPO TECHTEL - Egatel\nTechtel e Samoa Digital Communications Limited construen e operan a primeira rede dixital terrestre do país\nSydney, 5 de abril de 2019 –\nA compañía Techtel foi seleccionada pola Samoa Digital Communications Limited, o operador da rede multiplex recentemente formada na illa de Samoa, para desenvolver a primeira infraestrutura de TV dixital terrestre no país.\nEste proceso permitirá aos habitantes das illas remotas de Upolu e Savai’i ter acceso a unha serie de servizos de televisión dixital.\nEspérase que o sistema funcione completamente a finais de 2019 e que o novo servizo dixital aumente o número de canles dispoñibles para a maioría da poboación que ata hai pouco non recibia ningunha canle de televisión ou recibia algunhas canles de xeito moi limitado usando os antigos sistemas analóxicos.\nComo parte deste novo proxecto, que comeza desde cero, Techtel instalará, integrará e será responsable do apoio á planta principal e os 18 centros de transmisión DVB-T2, que levarán a sinal de televisión dixital gratuíta ao 100% da poboación das illas.\nTodo estará coordinado desde Vaitele, un barrio da capital de Samoa, onde se constrúe un centro de control desde onde se distribuirá a sinal de televisión dixital incluíndo SD / HD, MPEG-4 e compresión multiplex usando Appear TV e PSI / SI así como EPG de Barrowa; Todo isto complementado cos sistemas de transmisión EGATEL e seguimento de sinais polo sistema Nomad de Bridge Technologies.\nUnha vez procesados, os sinais de televisión transmitiranse a tres centros de radiodifusión para que cheguen ás familias en áreas remotas usando estacións terrestres para chegar a áreas máis complexas xeograficamente. En dúas illas, un total de 18 localidades recibirán os sinais de TV necesarios para que o servizo estea dispoñible para toda a poboación, grazas á rede de transmisores DVB-T2 de EGATEL formados por 18 transmisores que cobren as principais bandas de TV e están equipados coa última tecnoloxía de procesamento de sinal, que permite alcanzar a máxima calidade e fiabilidade no sinal de televisión dixital. Ademais, Techtel é a responsable de ofrecer a infraestrutura de RF incluíndo antenas TDT, filtros e todo o necesario para cada centro emisor.\nVexa a noticia completa en inglés AQUÍ


Gran manifestación en Córsega na defensa dos dereitos dos presos independentistas\nA mobilización contou co apoio do presidente corso, Gilles Simeoni, que instou Emmanuel Macron a “solucionar” o problema dos “presos políticos”.\nA cidade de Bastia (Córsega) acolleu este sábado unha manifestación contra a represión e na defensa dos dereitos dos presos independentistas corsos. Unha mobilización “masiva e pacífica”, en palabras do presidente corso, Gilles Simeoni, que apoiou a marcha e instou o presidente francés a asumir que o problema dos “presos políticos” fai parte dos temas que é preciso “solucionar” en Córsega.\n“Abonda de represión” e “Liberdade” foron as dúas faixas que encabezaban a manifestación, convocada por Patriotti, a asociación de ex presos independentistas corsos, e apoiada por organizacións políticas nacionalistas, sindicatos e colectivos sociais. “Hai unha continuidade da represión policial, xudicial e financeira”, critican. O obxectivo principal da marcha era denunciar aplicación da 'Fijait' [Fichier Judiciaire National Automatisé des Auteurs d’Infractions Terroristes ] aos prisioneiros e ex prisioneiros independentistas.\nO Fijait é un ficheiro creado polo Estado francés en 2015, en plena vaga de atentados do integrismo islámico, e no que se inclúe a todo presos relacionado con actividades 'terroristas'. Adoptouse por París para ter un control, xustificaban, de 15.000 persoas que calculan que hai susceptíbeis de “radicalizarse” no Estado francés. Mais este ficheiro non se limitou ao terrorismo integrista e estendeuse a aquelas persoas condenadas por actividades armadas relacionadas co independentismo corso e vasco. Aplicouse con efectos retroactivos polo que tamén pasou atinxir antiguos presos independentistas que ficaron en liberdade hai anos após cumprir a condena imposta. “Un sensentido”, critican desde o soberanismo corso e tamén desde movementos de defensa dos dereitos humanos, que lembran que as organizacións armadas independentistas corsas deixaron as armas hai anos.\nEstar incluído no Fijait implica unha restrición en dereitos e liberdades e un control periódico sobre as persoas 'fichadas'. Por volta de 40 antigos presos e presas independentistas corsas estarían no Fijait, segundo os cálculos de Patriotti. Unha medida que tamén afecta a antigos membros de ETA no Estado francés.\nO Comité Olímpico recoñece o dereito das deportistas de Feroe a competir baixo a súa bandeira


A Xunta de Goberno Local deu luz verde este xoves ao proxecto de orzamento do Concello para o ano próximo. Segundo informou o alcalde, a cifra global aumenta un 4,1% con respecto a este ano, o que tamén acontece con partidas específicas como a de Política Social (+9%), Educación (+6,4%), Emprego (+13,1%) ou Seguridade (+6,58%).<br />\nAbel Caballero trazou en rolda de prensa as liñas principais do proxecto orzamentario municipal para o próximo ano, que hoxe xoves foi ratificado pola Xunta de Goberno Local e contabiliza unha cifra total de 267,7 millóns de euros, un 4,1% superior ao deste 2019 (10,5 millóns máis).\nPolítica Social crece en 1,5 millóns de euros, un 9% máis, ata os 19,2 millóns de euros. Neste capítulo figuran partidas como os 540.000 euros para os Coidadores de Barrio, os case que 2,5 millóns para as axudas contra os desafiuzamentos, 1,8 millóns para axudas de libros e comedor escolar, 273.000 euros (un 14,7% máis que este ano) de apoio a comedores sociais, os 820.000 euros do centro de inclusión social, 329.000 euros para cooperación internacional e con entidades sociais, ou os 6,4 millóns (medio millón máis, un 8,4% de incremento) para Axuda no Fogar.\nAbel Caballero trasladou as cantidades asignadas para o 2020 a algunhas das principais áreas municipais, concluíndo cos 9,9 millóns de euros adicados a Parques e Xardíns. Neste epígrafe aparece unha partida de 6,4 millóns de euros para o mantemento dos espazos verdes, cifra un 36,5% superior á deste ano (1,7 millóns máis).


ORGULLO CRÍTICO, ORGULLO DE CIDADE\nEste sábado, 1 de xuño, desde as 17:00 horas na Praza Vella celebramos o Día Internacional das Diversidades Sexuais con pulo de Igualdade+Avante LGTBI Bótalle unha ollada ao noso programón con charlas, coloquios, concerto de Las Antonias desde as 21:00 horas e DJ Nüca en directo\nFerrol, 30 de maio.- Aquí vos achegamos o cartel da presentación da festa do Orgullo LGTBI que imos celebrar este sábado 1 de xuño na Praza Vella de Ferrol, organizada desde a Concellería de Igualdade.\nFoi presentada este mércores, en rolda de prensa no Concello, pola concelleira de Muller, Igualdade e Mocidade, Saínza Ruiz, e tres representantes do colectivo AvanteLGTBI, de Ferrol: Sara Díaz, Xiana González e Ana Amigo.\nOs actos arrancan o sábado as 17:00 da tarde, co coloquio con colectivo coa participación da concelleira, a que seguirá, as 18:00 unha charla de Brigitte Vasallo, presentada por Cristy Tojo de Lésbicas Creando. A partires das 21:00 na propia praza, concerto de Las Antonias+Nüca DL Live Set, un DJ da nosa cidade na fin de festa logo do que será a inesquecible actuación de Las Antonias 'con moitas sorpresas'.\n'Agardamos que se continúe no vindeiro mandato con esta linea de visibilización, de feminismos e de LGTBI nesta cidade que penso que, son realmente, os que pararon moitos gobernos de dereitas tanto no Estado como nos municipios para que se poida continuar nesta linea que é o que a sociedade demanda', manifestou Ruiz.\nAchegamos o cartel do evento deste sábado, 1 de xuño, na Praza Vella. O deseño é da compostelana Maru Astray.


Venres, 07 Xullo 2017 17:29\nRIBADUMIA> Numerosos rostros políticos déronse cita, este venres, en Ribadumia. O motivo a inauguración das instalacións da conserveira La Brújula. No medio da súa intervención ante os medios o presidente da Xunta de Galicia, Alberto Núñez Feijoo anunciou que nas vindeiras semanas Galicia terá un Plan Estratéxico da Conserva.\nMércores, 14 Decembro 2016 19:25\nO Castro de Alobre perfilase como o motor económico e turístico de Vilagarcía\nVILAGARCIA> O Castro Alobre como motor económico e turístico en Vilagarcía. Esa foi a tese defendida onte por Antonio Nicolau Martí, profesor no máster de Xestión Cultural da Universidade de Barcelona e Diego Play, arqueólogo director dos últimos traballos no xacemento vilagarcián. Unha idea centrou a charla-coloquio que se celebrou no Auditorio da vila.\nVenres, 13 Mai 2016 18:45\nVilagarcía asina un crédito ca única entidade que non desafiuzará a ningún veciño\nVILAGARCÍA> O alcalde de Vilagarcía, Alberto Varela, confirmou a firma do crédito previsto nos orzamentos de 2016. O préstamo foi contratado ca única entidade bancaria que se comprometeu por escrito co concello, a nos desafiuzar a ningunha persoa do municipio da súa vivenda habitual.\nMartes, 15 Marzo 2016 19:26\nO 'Repensa' aposta polo traspaso\nPONTEVEDRA> O concello de Pontevedra quere facilitar o traspaso dos locais do municipio. Con este obxectivo nace o Plan Repensa, polo que xa se interesaron máis de vinte empresas. Nesta iniciativa, o concello actuaría como intermediario entre as empresas que queiran pechar e as que estean buscando locais para mercar.\nMércores, 30 Decembro 2015 17:20\nRibeira lidera a suba do PIB entre os municipios galegos de máis de 20.000 habitantes\nRIBEIRA> Ribeira foi o municipio galego de máis de vinte mil habitantes que máis medrou en produto interior bruto entre os anos 2010 e 2012.\nVenres, 04 Decembro 2015 18:42\nO PP denuncia o incremento da débeda do concello cos provedores\nNOIA> O PP de Noia denuncia o incremento da débeda a provedores ó longo do presente ano en preto dun tres mil por cento. Segundo os datos publicados polo Ministerio de Facenda, os populares cifran en dous millóns e medio a débeda acumulada polo concello, sen ter en conta os impagos á Mancomunidade Serra do Barbanza polo servizo de recollida de lixo.\nXoves, 01 Outubro 2015 18:20\nPONTEVEDRA> Hoxe presentábase en Pontevedra unha nova campaña de promoción que presenta á cidade como un destino para ir de compras.\nHomeSalnés - CaldasMostrando artigos por etiqueta: Economía Top of Page


Inicio / Noticias de empresa / Santa María do Val estrea instalacións\nA cooperativa inaugura mañá, ás 12:00 horas, a remodelación da súa tenda Mercaval, de 1.600 m2, no Val, en Narón.\nO alcalde de Narón, José Manuel Blanco; o presidente do Val, José Benito Castro, e o presidente de Mercarural, Javier Taboada, participarán no acto de presentación\nA cooperativa Santa María do Val, situada na localidade de Vilacornelle- O Val (Narón), presentará o día 4 de xuño a remodelación da súa tenda agraria, que renovou tanto para aumentar o catálogo de produtos coma para modernizar a súa imaxe.\nA nova superficie, que toma o nome de Mercaval, consta de 1.600 m2 repartidos en diferentes áreas de produtos. Así, o establecemento dispón dunha agrotenda con variados produtos específicos para os profesionais da agricultura e a gandaría; inclúe tamén un espazo Garden, con artigos de xardinaría e plantas\nO novo Mercaval contén unha área de supermercado que ofrece unha ampla selección de produtos frescos nas súas seccións de carnizaría, peixaría e froitaría, ademais doutros produtos de alimentación e de uso doméstico.\nCo fin de dotar ao renovado establecemento dunha imaxe corporativa e unhas estratexias comerciais de alto nivel que aseguren a rendibilidade para os clientes e a cooperativa, o Val optou por seguir os criterios propostos polo proxecto Mercarural, creado pola cooperativa de segundo grao Delagro, da cal é socia.